Cypraeovula castanea

Cypraeovula castanea a zo unan eus ar seitek spesad a vez renket er genad Cypraeovula e kerentiad an hoc'higed-mor hervez Word Register of Marine species WoRMSLec'hienn WoRMS Word Register of Marine species, bet sellet outi d'ar 15 a viz Eost 2015, http://www.marinespecies.org/aphia.php?p=taxdetails&id=205648. Ur spesad kregin ral-tre a vev e su Suafrika an hini eo.

 Taksonomiezh 
Diskrivet eo bet ar spesad gant Higgins e 1868 dindan an anv genad Lupinia hag hini ar spesad Luponia castaneaLec'hienn WoRMS Word Register of Marines species, bet sellet outi d'ar 15 a viz Eost 2015,http://www.marinespecies.org/aphia.php?p=taxdetails&id=458730Lorenz Felix & Hubert Alex, A guide to worldwide cowries, 2000, ti-embann Conchbooks, 2nd edition revised and enlarged, 584p, ISBN 3-925919-25-2 .

Dont a ra anv ar spesad castanea eus al latin hag e talv kistin.

Heñvelsterioù a zo hervez an diskriverien evit ar spesad-se daoust d'an anv Cypraeovula castanea bezañ implijet un tamm muioc'h eget ar re all:

 Cypraea castanea (Higgins, 1868) hervez ar re a renk an holl spesadoù Cypraeidae er spesad nemetañ Cypraea.
 Cypraea verhoefi Burgess, 1982 anv aet da get
 Cypraeovula castanea castanea (Higgins, 1868) anv an isspesad tip
 Luponia castanea Higgins, 1868 anv an deskrivadur hag anv aet da get

 Isspesadoù
Tri isspesad a zo bet diskrivet diouzh al lec'h ma vevont ha nebeut variadennigoù stumm pe liv :

 Cypraeovula castanea latebrosa Swarts & Liltved in Liltved, 2000 
 Cypraeovula castanea malani Lorenz & de Bruin, 2009 
 Cypraeovula castanea castanea (Higgins, 1868)

 Bevoniezh 
Kregin ral-tre e kondisionoù mat a vez kavet e-touesk koural blod hag atredoù eus 45 ha 65 m donder.Draget ivez eus 150 betek 250 m donder.

 Ment 
Mentoù boutin ar c'hregin etre-se a zo etre 34 mm ha 42 mm hirder, met e c'hell bezañ kavet hiniennoù korrig betek 28 mm pe ramz betek 48 mm.

 Gwelout ivez 
Spesadoù all ar genad Cypraeovula ha dreist-holl Cypraeovula fuscorubra, Cypraeovula iutsui.

 Kartenn al lec'hioù bevañ 
Lec'h bevañ ar spesad a zo e su Suafrika .

 Notennoù ha daveennoù 

Rummad:Kregin
Rummad:Blotviled
Rummad:Cypraeidae